เดนิส เจลีลชา คัปปุน

เดนิส เจลีลชา คัปปุน (เกิด 15 กุมภาพันธ์ พ.ศ. 2550) ชื่อเล่น เดนิส เป็นนักแสดงหญิงลูกครึ่งไทย-อเมริกัน สังกัดสถานีวิทยุโทรทัศน์ไทยทีวีสีช่อง 3​ เป็นที่รู้จักกับบทบาท "​หยาด" จากภาพยนตร์​เรื่อง​ ธี่หยด​ (2566) และ "ลลิษา" จากละครเรื่อง กลเกมรัก​ (2566)

ประวัติ 
เดนิสเกิดที่กรุงเทพมหานคร​ เป็นลูกสาวคนเดียวของครอบครัว พ่อเป็นชาวอเมริกันรับราชการทหารเรือในสหรัฐ​ ส่วนแม่เป็นชาวไทย มีภูมิลำเนาอยู่ที่จังหวัดอุดรธานี ศึกษาชั้นประถมศึกษาปีที่ 1–4 ที่โรงเรียนพัฒนาปัญญา จังหวัดอุดรธานี และย้ายมาศึกษาชั้นประถมศึกษาปีที่ 5 ที่โรงเรียนเทพอักษร กรุงเทพมหานคร  ปัจจุบันกำลังศึกษาระดับมัธยมศึกษาตอนปลายที่โรงเรียนสารสาส์นวิเทศสายไหม สาขาคณิตศาสตร์–ภาษาอังกฤษ ชื่อ เจลีลชา เป็นชื่อกลางที่บาทหลวงตั้งให้ มีความหมายว่า ผู้หญิงที่สวย มีเสน่ห์ ฉลาด ใครเห็นก็ต้องหลงรัก

การทำงานในวงการบันเทิง 
ช่วงวัยเด็กเดนิสได้เดินสายประกวดเดินแบบตามเวทีต่าง ๆ และมีผลงานชิ้นแรกคือมิวสิกวิดีโอเพลง "คนเดียวที่ใช่" ของ The moon Feat.ปู่จ๋านลองไมค์ ใน พ.ศ. 2562​ เริ่มมีผลงานละครครั้งแรก​เรื่อง ผู้บ่าวอินดี้ยาหยีอินเตอร์ ซึ่งออกอากาศทางช่อง 7 โดยรับบทคุณหนูชิโลหรืออีหวึ่ง (วัยเด็ก) ตามมาด้วย พ.ศ. 2563 แสดงมิวสิกวิดีโอเพลง "คิดฮอดกันแหน่เด้อ" ของอากิ แปดแสนซาวด์ และ​ พ.ศ. 2564 แสดงภาพยนตร์สั้นประกอบเพลง "ทุกวันได้ไหม" โดยรับบทฟ้า (นางเอกวัยเด็ก) และมิวสิกวิดีโอเพลง "ทุกวันได้ไหม" ของ Num KALA Feat.Bird Thongchai

ต่อมาใน พ.ศ​ 2565 เดนิสเซ็นสัญญาเป็นนักแสดงในสังกัดช่อง 3 ได้รับโอกาสแสดงละครเรื่องแรกของช่องในฐานะนักแสดงรับเชิญเรื่อง ใต้เงาตะวัน ตามมาด้วยละครเต็มเรื่อง กลเกมรัก ซึ่งสร้างขึ้นใหม่จาก เงารักลวงใจ เมื่อ พ.ศ 2553 นอกจากนี้ยังมีละครอีกหนึ่งเรื่องคือละครชุด ดวงใจเทวพรหม ตอน ลออจันทร์  ซึ่งเป็นภาคต่อของละครชุด สุภาพบุรุษจุฑาเทพ

ใน​ พ.ศ. 2566 เดนิสเปิดตัว​ผลงานภาพยนตร์เรื่องแรกในชีวิต​คือเรื่อง​ ธี่หยด กำลังถ่ายทำละครในบทบาทนางเอก​ ผู้บ่าวสุดซ่าส์กะอีหล่าขาซิ่งและ​ เรื่อง อีบัวกับไอ้ขวัญ​

ผลงาน

ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 ละครโทรทัศน์ด้านล่างนี้ออกอากาศทางสถานีโทรทัศน์สีกองทัพบกช่อง 7

ภาพยนตร์

ภาพยนตร์สั้น

 ภาพยนตร์สั้นประกอบเพลง "ทุกวันได้ไหม" (หนุ่ม กะลา ร่วมด้วยธงไชย แมคอินไตย์) รับบท ฟ้า (วัยเด็ก)

มิวสิกวิดีโอ 

 คนเดียวที่ใช่ - เดอะมูน ร่วมด้วยปู่จ๋านลอง
 คิดฮอดกันแหน่เด้อ - อากิ แปดแสนซาวด์
 ทุกวันได้ไหม - หนุ่ม กะลา ร่วมด้วย ธงไชย แมคอินไตย์

อ้างอิง 

นักแสดงชาวไทย
นักแสดงสังกัดช่อง 3
นักแสดงหญิงชาวไทย
นักแสดงละครโทรทัศน์หญิงชาวไทย

แหล่งข้อมูลอื่น 
 Instagram​ 
 Twitter​ 
 Tiktok
 Threads​
นักแสดงชาวไทย
นักแสดงหญิงชาวไทย
พุทธศาสนิกชนชาวไทย